
PËR PËRCAKTIMIN E TARIFËS TË SHPËRNDARJES SË ENERGJISË ELEKTRIKE NGA “CEZ SHPËRNDARJA SHA” PËR PERIUDHËN 1 JANAR – 31 DHJETOR 2011

Në mbështetje të neneve 8 pika 2 germa “b”, 9, 26 pika 1, 27 dhe 28 të ligjit nr.9072, datë 22.5.2003 “Për sektorin e energjisë elektrike”, të ndryshuar, të neneve 15, 20 dhe 21 të Rregullave të Praktikës dhe Procedurave të ERE-s, miratuar me vendimin e Bordit të Komisionerëve të ERE-s nr.21, datë 18.3.2009, vendimit nr.79, datë 26.6.2008 “Për miratimin e metodologjisë së llogaritjes së tarifës së shpërndarjes së energjisë elektrike”, vendimin nr.65, datë 13.9.2010 të Bordit të Komisionerëve të ERE-s “Për fillimin e procedurave për përcaktimin e tarifës së shpërndarjes së energjisë elektrike nga “CEZ shpërndarja” sh.a. për vitin 2011”, Bordi i Komisionerëve të Entit Rregullator të Energjisë (ERE), në mbledhjen e tij të datës 7.12.2010, pasi shqyrtoi aplikimin e “CEZ shpërndarja” sh.a. për përcaktimin e tarifës së shpërndarjes së energjisë elektrike për vitin 2011, si dhe relacionin e grupit të punës të ERE-s,

VENDOSI:

1. Tarifa e shërbimit të shpërndarjes së energjisë elektrike për “CEZ shpërndarja” sh.a. për periudhën 1 janar - 31 dhjetor 2011 do të jetë 6,30 lekë/kWh. 
2. Ngarkohet Drejtoria Juridike dhe e Mbrojtjes së Konsumatorit për njoftimin e “CEZ shpërndarja” sh.a.
Ky vendim hyn në fuqi menjëherë.
Ky vendim botohet në Fletoren Zyrtare.

